Bloed op die duine en ander verhale - Protea Boekhuis
Doc Immelman is alombekend vir sy avontuur- en jagverhale. Erns Grundling noem hom “Namibië se eie Hemingway”. Bloed op die duine en ander verhale is ’n keur uit sy kortverhale wat tussen 1955 en 1963 in Die Huisgenoot en Die Brandwag verskyn het. Die bundel sluit verder die novelle “Koms dans, Klaradyn” in, wat oorspronklik in ’n Seisoen vir Romanse (1966) verskyn het
Uit die pen van Daniël Ferdinand (Doc) Immelman (1928–2013) het meer as 40 boeke verskyn, insluitende die gewilde Die bul van Kashimbo, Die buffeljagter, Die leeu van Okarusewa, Die tyd van die klippe, Vyf waens na San Pedro, Kersfees in Carmona en Die wit hings van die Namib.
Sy liefde vir die natuur en mensekennis vind in byna al sy verhale neerslag – en sorg vir ’n tydlose soort ontspanningsliteratuur wat by gevestigde aanhangers van sy boeke sowel as nuwe lesers sal aanklank vind.